**Szentendre Város Önkormányzata Képviselő-testületének 15/2022. (V. 2.) önkormányzati rendelete**

**az önkormányzat tulajdonában álló lakások és nem lakás céljára szolgáló helyiségek bérletéről, valamint elidegenítésükről szóló 24/2018. (X.16.) önkormányzati rendelet módosításáról**

Szentendre Város Önkormányzat Képviselő-testülete az Alaptörvény 32. cikk (1) bekezdés a) pontjában meghatározott feladatkörében eljárva, a lakások és nem lakás céljára szolgáló helyiségek bérletére, valamint elidegenítésükre vonatkozó egyes szabályokról szóló 1993. évi LXXVIII. törvény (a továbbiakban: Ltv.) 3. § (1)-(2) bekezdéseiben, 4. § (3) bekezdésében, 5. (3) bekezdésében, 12. § (5) bekezdésében, 19. §-ában, 20. § (3) bekezdésében, 21. § (6) bekezdésében, 23. § (3) bekezdésében, 27. § (2) bekezdésében, 33. § (3) bekezdésében, 34. § (1) és (3), valamint (6) bekezdéseiben, 35. § (2) bekezdésében, 36. § (2) bekezdésében, 42. § (2) bekezdésében, 54. § (1) és (3) bekezdésében, 58. § (2)-(3) bekezdéseiben, 68. § (2) bekezdésében, 84. § (1)-(2) bekezdésében kapott felhatalmazás alapján, az önkormányzat tulajdonában álló lakások és nem lakás céljára szolgáló helyiségek bérbeadásának feltételeiről az alábbi rendeletet alkotja:

**1. §**

Az önkormányzat tulajdonában álló lakások és nem lakás céljára szolgáló helyiségek bérletéről, valamint elidegenítésükről szóló 24/2018. (X.16.) önkormányzati rendelet 2. § 2. pontja helyébe a következő rendelkezés lép:

*(E rendelet alkalmazásában)*

„*2.* *átmeneti lakás:* Szentendre Város Önkormányzat tulajdonát képező, szentendrei belterületi 453/7 hrsz-ú, természetben a Szentendre, Szabadkai u. 13. szám alatt felvett ingatlanon található, 12 db komfortos faházból 4 db faház, a 1926/1 hrsz-ú, természetben Bogdányi u. 41. szám alatt felvett ingatlanon található fszt 1. alatti komfort nélküli lakás, a 927 hrsz-ú, természetben a Kossuth Lajos u. 30. szám alatt felvett ingatlanon található B. épület fszt. 1. és fszt. 2. alatti komfort nélküli lakások, valamint a 2346 hrsz-ú, természetben a Dumtsa u. 3. alatt felvett ingatlanon található komfort nélküli lakás”

**2. §**

Az önkormányzat tulajdonában álló lakások és nem lakás céljára szolgáló helyiségek bérletéről, valamint elidegenítésükről szóló 24/2018. (X.16.) önkormányzati rendelet 37. § (1) bekezdése helyébe a következő rendelkezés lép:

„(1) Helyiség - a Fő tér 11, a Fő tér 16., a Dumtsa J. u. 9., a Dumtsa J. u. 12., a Kossuth L. utca 4., és a Petőfi S. utca 2. szám alatti ingatlanok kivételével - albérletbe nem adható.”

**3. §**

(1) Az önkormányzat tulajdonában álló lakások és nem lakás céljára szolgáló helyiségek bérletéről, valamint elidegenítésükről szóló 24/2018. (X.16.) önkormányzati rendelet 1. melléklete a 2. melléklet szerint módosul.

(2) Az önkormányzat tulajdonában álló lakások és nem lakás céljára szolgáló helyiségek bérletéről, valamint elidegenítésükről szóló 24/2018. (X.16.) önkormányzati rendelet 7. melléklete az 1. melléklet szerint módosul.

**4. §**

Ez a rendelet a kihirdetését követő napon lép hatályba.

Szentendre, 2022. április 27.

**Fülöp Zsolt dr. Schramm Gábor**

polgármester jegyző

**Záradék:**

A rendelet 2022. május 2-án került kihirdetésre.

**dr. Schramm Gábor**

jegyző

*1. melléklet*

1. Az önkormányzat tulajdonában álló lakások és nem lakás céljára szolgáló helyiségek bérletéről, valamint elidegenítésükről szóló 24/2018. (X.16.) önkormányzati rendelet 7. mellékletében foglalt táblázat a következő 17. és 18. sorral egészül ki:

„

|  |  |  |  |
| --- | --- | --- | --- |
|  | ***(Lakás címe*** | ***Komfortfokozat*** | ***Alapterület*  *(m2))*** |
| **17** | Hamvas Béla u. 8. II. em. 8. | összkomfortos | 35 |
| **18** | Hamvas Béla u. 10. I. em. 4. | összkomfortos | 41 |

”

*2. melléklet*

1. Az önkormányzat tulajdonában álló lakások és nem lakás céljára szolgáló helyiségek bérletéről, valamint elidegenítésükről szóló 24/2018. (X.16.) önkormányzati rendelet 1. melléklet 2.1. pontjában foglalt táblázat „Összkomfortos” sora, „Komfortos” sora, „Félkomfortos” sora és „Komfort nélküli” sora helyébe a következő rendelkezések lépnek:

„

|  |  |  |
| --- | --- | --- |
| ***("A" Övezet*** | | ***"B" Övezet*** |
| ***A lakás komfortfokozata*** | ***Ft/m2/hónap*** | ***Ft/m2/hónap)*** |
| **Összkomfortos** | 558,17 | **„A” övezeti összkomfortos lakás lakbérének 70%-a**  **390,72** |
| **Komfortos** | **”A” övezeti összkomfortos lakás lakbérének 70%-a**  **390,72** | **„B” övezeti összkomfortos lakás lakbérének 70%-a**  **273,50** |
| **Félkomfortos** | **„A” övezeti összkomfortos lakás lakbérének 60%-a**  **334,90** | **„B” övezeti összkomfortos lakás lakbérének 60%-a**  **234,43** |
| **Komfort nélküli** | **„A” övezeti összkomfortos lakás lakbérének 50%-a**  **279,09** | **„B” övezeti összkomfortos lakás lakbérének 50%-a**  **195,36** |

”